pythainlp/thai_wikipedia_clean_20230101 huggingface dataset:
คริสต์ศาสนาเชื่อว่ามนุษย์จะรับการไถ่บาปนี้ได้ มีวิธีเดียวคือทางพระเยซู ด้วยเริ่มจากการยอมรับว่าตนเองเป็นคนบาป แล้วเชื่อวางใจในพระเยซูว่าเป็นพระบุตรของพระเจ้า ผู้มาไถ่มนุษย์ให้รอดด้วยการสิ้นพระชนม์บนไม้กางเขน แล้วกลับคืนพระชนม์ ผู้รับการไถ่บาปแล้วจะดำเนินชีวิตโดยปราศจากบาปเหมือนพระคริสต์มากขึ้นเรื่อย ๆ
คุซัน
โลเกีย
พระยาตราษบุรีศรีสมุทร์เขตต์ (ธน ณ สงขลา)
ธารา ทิพา ชื่อเล่น โบ๊ท (เกิด 9 มกราคม พ.ศ. 2539) เป็นนักแสดง นายแบบชาวไทย มีชื่อเสียงจากการรับบทเป็น ธัญกร จากละครเรื่อง ไฟรักเพลิงแค้น
ธารา ทิพา เกิดเมื่อวันที่ 9 มกราคม พ.ศ. 2539 ใน อำเภออรัญประเทศ จังหวัดสระแก้ว ประเทศไทย จบการศึกษาจาก โรงเรียนสำเร็จวิทยา (ถึงมัธยมศึกษาปีที่ 3) และจบการศึกษาระดับชั้นมัธยมศึกษาตอนปลายจาก แผนการเรียนวิทย์-คณิตจากโรงเรียน โรงเรียนจันทร์หุ่นบำเพ็ญ
ปัจจุบันกำลังศึกษาที่ คณะดิจิทัลมีเดียและศิลปะภาพยนตร์ มหาวิทยาลัยกรุงเทพ
โดยโบ๊ทเข้าสู่วงการโดยการเดินแบบให้กับห้องเสื้อ นางาร่า และยังเคยเดินแบบในงาน Bangkok International ด้วยความหน้าตาดีบวกกับการมีทักษะทางทำให้โบ๊ทได้เล่นมิวสิกวิดีโอเพลง ร (W8) ของศิลปิน จีน กษิดิศ และโบ๊ทเคยได้เล่นซิทคอมกึ่งละครเวที คือเรื่อง My melody 360 รับบทเป็น ซัน และละครที่สร้างให้กับโบ๊ทคือเรื่อง ไฟรักเพลิงแค้น โดยรับบทเป็นธัญกร
สุลต่านมุดซัม ชาห์
สุลต่านมุดซัม ชาห์ เป็นสุลต่านองค์ที่ 2 แห่งเกอดะฮ์ ครองราชย์ตั้งแต่ ค.ศ. 1179-1201 ครองราชย์ได้ 22 ปี
ซูเปอร์ไบค์เวิลด์แชมเปี้ยนชิพ
ซูเปอร์ไบค์เวิร์ลแชมเปี้ยนชิพ (Superbike World Championship) หรือเรียกว่า เวิร์ลซูเปอร์ไบค์ (World Superbike) เป็นการแข่งขันซูเปอร์ไบค์ชิงแชมป์โลก โดยการแข่งขันชิงแชมป์รายการนี้ถูกก่อตั้งในปี ค.ศ.1988 / พ.ศ.2531 โดยรถที่ใช้แข่งขันจะเป็นรถที่มีจำหน่ายในตลาดทั่วไป จุดประสงค์ของดอร์น่าสปอร์ต การจัดตั้งเวิร์ลซูเปอร์ไบค์คือการแยกรุ่นและรายการแข่งขันออกจากกันโดยโมโตจีพีเป็นรถจักรยานยนต์ที่ถูกออกแบบมาแข่งขันไม่มีในตลาด ส่วนเวิร์ลซูเปอร์ไบค์ เป็นการแข่งขันรถที่มีจำหน่ายในตลาดทั่วไป
การแข่งขัน Superbike World Championship เริ่มขึ้นในปี พ.ศ.2531 โดยเปิดให้ใช้งานรถซุปเปอร์ไบค์รุ่นดัดแปลงที่ใช้ตามท้องถนนปกติ เป็นเวลาหลายปีแล้วที่อนุญาตให้มีเครื่องยนต์ V-twin 1,000 ซีซี(โดยหลักคือดูคาติ แต่ต่อมาคืออะพริเลียและฮอนด้า) สามารถใช้แข่งขันกับเครื่องยนต์ 4 สูบขนาด 750 ซีซี(ของฮอนด้า ยามาฮ่า คาวาซากิ และซูซูกิ) ในช่วง 2-3 ฤดูกาลแรก ฮอนด้าชนะด้วย VFR750R(RC30) แต่เครื่องยนต์ V-twin ก็ค่อยๆได้เปรียบ ซึ่งการใช้เครื่องยนต์ V-twin 1,000 ซีซี เป็นประโยชน์ต่อดูคาติและสามารถครองตำแหน่งแชมป์ได้หลายปี แต่เครื่องยนต์ 750 ซีซีเป็นรุ่นที่สองหรือสามในแต่ละปีระหว่างปี พ.ศ.2537 และ พ.ศ.2542
ตั้งแต่ปี พ.ศ.2536 ถึง พ.ศ.2542 Carl Fogarty กับทีมดูคาติ ครองตำแหน่งแชมป์โลก Fogarty ได้รับตำแหน่งเป็นประวัติการณ์ถึงสี่ครั้งและได้รองแชมป์สองครั้งในทีมดูคาติ และ Troy Corser ยังคว้าตำแหน่งแชมป์ในปี พ.ศ.2539 และจบด้วยรองแชมป์ในปี พ.ศ.2538
เมื่อตระหนักได้ว่าเครื่องยนต์ V-twin 1,000 ซีซี เหมาะกับการแข่งขันเวิร์ลซูเปอร์ไบค์มากกว่า ฮอนด้าจึงแนะนำรถจักรยานยนต์ V-Twin ที่ขับเคลื่อนด้วย VTR1000SPW ในปี พ.ศ.2543 ผลลัพธ์ที่ได้ก็ชัดเจนในทันที เมื่อ Colin Edwards คว้าแชมป์โลกในปีแรกของการแข่งขันจักรยานยนต์ของดูคาติเมื่อปี พ.ศ.2544 ส่วน Troy Bayliss และ Colin Edwards กลับมาครองตำแหน่งอีกครั้งในปี พ.ศ.2545 ด้วยมอเตอร์ไซค์ VTR1000SPW เช่นเดียวกัน
ค.ศ.2002 / พ.ศ.2545.
Colin Edwards คว้าแชมป์สมัยที่ 2 ได้สำเร็จ ซึ่งเป็นการกลับมาที่น่าประทับใจที่สุดในประวัติศาสตร์การแข่งมอเตอร์ไซค์ ซึ่งเริ่มแรก Troy Bayliss ชนะการแข่งขัน 6 รายการแรก และเมื่อสิ้นสุด Race 1 ที่ WeatherTech Raceway Laguna Seca เขาชนะ 14 ครั้งและเป็นผู้นำด้วยคะแนน 58 คะแนน Race 2 ที่ WeatherTech Raceway Laguna Seca เป็นจุดเริ่มต้นของการกลับมาของ Colin Edwards เขายังชนะการแข่งขันที่เหลือทั้ง 9 รายการและ (ได้รับความช่วยเหลือจากการแข่งขันที่ 2 สำหรับ Bayliss ที่สนาม Assen) Edwards ชนะการแข่งขันชิงแชมป์ในการแข่งรอบสุดท้ายของฤดูกาลที่สนาม Imola การแข่งขันรอบสุดท้ายของฤดูกาลนี้ นักบิดทั้งสองต่อสู้กันอย่างดุเดือดตลอดการแข่งขัน การแข่งขันนี้เป็นที่รู้จักของแฟนๆ ว่าเป็น "การแข่งขันอันร้อนแรงที่ Imola" ซึ่งดูคาติเป็นแชมป์ผู้ผลิตในปีนั้น
ค.ศ.2003 / พ.ศ.2546.
ในปี พ.ศ.2546 FIM ได้เปลี่ยนกฎเพื่อให้เครื่องยนต์ 1,000 ซีซี (2 สูบ,3 สูบ หรือ 4 สูบ) แข่งขันได้ จากการเปลี่ยนแปลงกฎใน MotoGP เพื่ออนุญาตให้ใช้เครื่องยนต์ 4 จังหวะ ทำให้ผู้ผลิตทีมญี่ปุ่นได้ทุ่มเทงบประมาณไปที่ MotoGP กันหมด (เหลือเพียงดูคาติ และซูซูกิ) ในปีนั้นยังเห็นการบุกเบิกรถรุ่นใหม่อย่าง Foggy Petronas FP1 ของ Carl Fogarty ซึ่งได้รับการพัฒนาภายใต้ข้อบังคับเดิมและขับเคลื่อนด้วยเครื่องยนต์ 3 สูบ 900 ซีซี ด้วยตัวรถส่วนใหญ่ที่ใช้ชิ้นส่วนของดูคาติ จึงได้รับตำแหน่ง "Ducati Cup" ส่วนทีมโรงงานดูคาตินั้น ส่งแค่ Ducati 999 ลงแข่งเพียง 2 คันเท่านั้น โดยได้รับชัยชนะ 20 ครั้งจาก 24 การแข่งขัน และ Neil Hodgson ได้คว้าแชมป์โลกในนามของทีมโรงงานดูคาติ
ค.ศ.2004 / พ.ศ.2547.
ในความพยายามที่จะสร้างสนามแข่งขันให้มากขึ้นในปี พ.ศ.2547 ผู้จัดงานได้ประกาศการเปลี่ยนแปลงกฎหลายอย่าง ที่สำคัญที่สุดคือ ตั้งแต่ปี พ.ศ.2547 ทีมต่างๆ ต้องบังคับใช้ยางของ Pirelli ทั้งหมด การตัดสินใจมอบรางวัลยางให้กับ Pirelli นั้นเป็นที่ถกเถียงกัน เพราะยาง Pirelli ถือว่าต่ำกว่ามาตรฐานของ Dunlop และ Michelin ที่ทีมส่วนใหญ่เคยใช้ Dunlop พยายามดำเนินคดีทางกฎหมายต่อคำตัดสินดังกล่าว ขณะที่ Pirelli อ้างว่า Michelin และ Dunlop ก็ถูกซักถามในสัญญาว่าจะผูกขาดกับยางแบบนี้หรือไม่ ส่วนหนึ่งเป็นผลมาจากทีมรถจักรยานยนต์ต่างๆ (อะพริเลีย, ดูคาติ, ฮอนด้า, คาวาซากิ, ซูซูกิ และยามาฮ่า) ประกาศว่าไม่มีทีม MSMA เข้าร่วมในรายการนี้
ทีมอิสระส่วนหนึ่งเลือกที่จะใช้รถมอเตอร์ไซค์จากฝั่งญี่ปุ่น โดยทีม Ten Kate Honda ที่นำพา Chris Vermeulen ชนะการแข่งขันในฤดูกาลนี้ และสามารถเอาชนะ James Toseland จากทีมโรงงานดูคาติในที่สุด
มอเตอร์ไซค์ซูเปอร์ไบค์.
ผู้ผลิตมอเตอร์ไซค์ซูเปอร์ไบค์ในปัจจุบัน
ผู้ผลิตมอเตอร์ไซค์ซูเปอร์ไบค์ในอดีต:
จันทรุปราคา เมษายน พ.ศ. 2558
จันทรุปราคาเต็มดวง จะเกิดขึ้นในวันที่ 4 เมษายน พ.ศ. 2558 เป็นจันทรุปราคาครั้งแรกของปี พ.ศ. 2558 และเป็นครั้งที่สามสำหรับอุปราคาที่อยู่ในเทแทรด (ปรากฏการณ์จันทรุปราคาเต็มดวง 4 ดวงติดต่อกัน) นั้นคือ 15 เมษายน พ.ศ. 2557, 8 ตุลาคม พ.ศ. 2557 และ 28 กันยายน พ.ศ. 2558
เวลาที่คราสเต็มดวงครั้งนี้จะมีเวลาเพียง 4 นาที 43 วินาที
อุปราคาครั้งนี้จะสังเกตเห็นได้เหนือทวีปอเมริกาเหนือด้านตะวันตก, มหาสมุทรแปซิฟิก, เอเชียตะวันออก, ออสเตรเลีย และนิวซีแลนด์ รวมถึงประเทศไทยด้วย
จันทรุปราคาเกิดขึ้นเมื่อดวงจันทร์เคลื่อนที่ผ่านเข้าไปในเงาของโลก เมื่อเริ่มเกิดคราสขึ้น เงาของโลกที่ดวงจันทร์สัมผัสครั้งแรกจะทำให้ดวงจันทร์มืดลงเล็กน้อย เงามืดจะเริ่ม "ครอบคลุม" ส่วนของดวงจันทร์ไปเรื่อย ๆ จนกระทั่งดวงจันทร์เริ่มเปลี่ยนเป็นสีแดง-น้ำตาลเข้ม (ซึ่งสีที่เกิดขึ้นจะแตกต่างกันไปขึ้นอยู่กับสภาพของชั้นบรรยากาศ) ดวงจันทร์จะปรากฏเป็นสีแดงเพราะการกระเจิงแสงของเรย์ลี (Rayleigh scattering) (เช่นเดียวกับการที่ดวงอาทิตย์ปรากฏเป็นสีแดงในขณะตก) และการหักเหแสงจากชั้นบรรยากาศโลกไปที่เงาบนดวงจันทร์
การจำลองการเกิดปรากฏการณ์แสดงให้เห็นถึงลักษณะที่ปรากฏโดยประมาณของดวงจันทร์ผ่านในเงาของโลก บริเวณตคำแหน่งทางใต้ของดวงจันทร์จะอยู่ใกล้เคียงกับศูนย์กลางของเงาทำให้เป็นจุดที่มืดที่สุด และส่วนใหญ่ของดวงจันทร์จะปรากฏเป็นสีแดง
ปรากฏการณ์เกิด ณ ช่วงเช้ามืดของวันที่ 4 เมษายน:
ปรากฏการณ์เกิด ณ ช่วงเย็นของวันที่ 4 เมษาย:
ทางหลวงแผ่นดินหมายเลข 206
แซรอสดวงอาทิตย์ที่ 119
แซรอสชุดที่ 119 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ประกอบด้วยสุริยุปราคาบางส่วน 8 ครั้ง สุริยุปราคาเต็มดวง 2 ครั้ง สุริยุปราคาผสม 1 ครั้ง สุริยุปราคาวงแหวน 51 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1393 - พ.ศ. 2655 กินเวลาทั้งสิ้น 1,262 ปี
เลิฟวิงยู (เพลงไมเคิล แจ็กสัน)
เลิฟวิงยู  เป็นเพลงที่บันทึกเสียงของนักร้องชาวอเมริกัน ไมเคิล แจ็กสัน เพลงที่ถูกบันทึกเสียงไว้ในระหว่าง การประชุมบันทึกเสียงอัลบั้ม "แบด" ในช่วงปี 1985–1987 ต่อมาเวอร์ชันทำใหม่ของเพลงถูกรวมอยู่ในอัลบั้มหลังมรณกรรมของแจ็คสัน "เอ็กซ์สเคป"
ลีกออฟเลเจ็นดส์
ลีกออฟเลเจ็นดส์ (, ย่อ: "LoL") เป็นเกมแนว โมบา (MOBA) พัฒนาโดย ไรออตเกม เล่นได้บนระบบปฏิบัติการ ไมโครซอฟท์ วินโดวส์ และ แมคโอเอส
ตั้งแต่เปิดตัว "ลีกออฟเลเจ็นดส์" ได้รับความนิยมเพิ่มขึ้นเรื่อย ๆ จนเมื่อเดือนกรกฎาคม ปี 2012"ลีกออฟเลเจ็นดส์" เป็นเกมส์คอมพิวเตอร์ซึ่งถูกเล่นมากที่สุดในทวีปอเมริกาเหนือและยุโรปเมื่อนับชั่วโมงในการเล่น จากสถิติเมื่อเดือนมกราคม พ.ศ. 2557 มีคนเล่นเกมส์ "ลีกออฟเลเจ็นดส์" ถึง 67 ล้านคนต่อหนึ่งเดือน 27 ล้านคนต่อวัน และมากกว่า 7.5 ล้านคนต่อหนึ่งชั่วโมงในชั่วโมงใช้สูงสุด
ลีกออฟเลเจ็นดส์ เป็นเกมโมบา 3 มิติที่ออกแบบให้เล่นในมุมมองบุคคลที่ 3 ตัวละครหลักของลีกออฟเลเจ็นดส์นั้น คือ แชมเปี้ยน (Champion) ที่จะถูกบังคับ โดย ผู้เล่น หรือปัญญาประดิษฐ์ และจะแบ่งเป็น 2 ทีม ทีมละ 5 คน รูปแบบการเล่นที่เป็นที่นิยมที่สุดคือ แบบ คลาสสิค (Classic) ซึ่งแต่ละทีมนั้นเริ่มต้นโดยมี สิ่งก่อสร้างอันหนึ่งที่เรียกว่า เน็คซัส (Nexus) อยู่ตรงกลาง ขณะที่โดยปกป้องโดย ป้อมปราการ เป้าหมายของแต่ละเกมส์คือร่วมมือกันกับเพื่อนร่วมทีมสร้างช่องโหว่ที่ฐานของทีมตรงข้าม และทำลายเน็คซัสของพวกเขา ในขณะเดียวกันแต่ละเน็คซัสนั้นจะสร้างลูกสมุนที่เรียกว่า มินเนี่ยนส์ (Minions) ที่จะเดินทางบนเลน (Lanes) ไปสู่ฐานของศัตรู ช่องว่างระหว่างเลนส์นั้นจะมีพื้นที่ป่า (Jungle) ซึ่งสัตว์ประหลาดไร้ฝ่ายอาศัยอยู่ ทั้งสองทีมสามารถที่จะฆ่าสัตว์ประหลาดเหล่านี้เพื่อเอาเงินและประสบการณ์ได้
ในทุกโหมด ผู้เล่นจะควบคุมตัวละคร หรือที่เรียกว่า "แชมเปียนส์" โดยการเลือกหรือการสุ่มในทุก ๆ เกม โดยแต่ละตัวละครจะมีความสามารถที่ต่างกันไป ซึ่งในทุก ๆ เกม แชมเปียนส์จะเริ่มต้นด้วยเลเวลที่ต่ำที่สุด (เลเวล 1 สำหรับซัมมอนเนอส์ริฟต์ และ ทวิสต์ทรีไลน์, เลเวล 3 สำหรับคริสตัลสการ์ และ ฮาวลิงอาบิสส์) และหลังจากนั้นจะเก็บค่าประสบการณ์จนเต็มที่เลเวล 18 โดยเมื่อเลเวลเพิ่ม 1 เลเวลในเกม จะทำให้ผู้เล่นสามารถปลดล็อกความสามารถของแชมเปียนส์ได้ โดยผู้เล่นจะเริ่มต้นเกมด้วยทองที่ต่ำ และสามารถเก็บทองได้จากหลายทาง เช่น การฆ่าตัวละครที่ไม่ใช่ผู้เล่น หรือที่เรียกว่า มินเนียนส์ และ มอนสเตอร์, การฆ่าศัตรูหรือช่วยเหลือในการฆ่า, การทำลายสิ่งก่อสร้าง, ทองจะเพิ่มอัตโนมัติตามเวลา และไอเทมเพิ่มทอง หรือ ความสามารถของแชมเปียนส์นั้น ๆ ซึ่งทองสามารถนำไปซื้อไอเทม หรือ สิ่งของภายในเกม เพื่อทำให้ตัวละครมีความสามารถที่เพิ่มขึ้น โดยการเก็บค่าประสบการณ์, การได้รับทอง, การซื้อไอเทม ของตัวละคร จะส่งผลต่อทีมในเกมนั้นด้วย
ในระบบเกม ผู้เล่นสามารถที่จะได้รับรางวัลตามเกมที่ได้เล่นไป ซึ่งค่าประสบการณ์ของผู้เล่นจะขึ้นอยู่กับเวลาและเกมที่ได้เล่นไป รวมถึงผลงานของผู้เล่นในเกมด้วย ซึ่งบัญชีของผู้เล่นจะเริ่มต้นที่เลเวล 1 ซึ่งในบางแผนที่และในบางโหมดนั้น ผู้เล่นใหม่อาจจะไม่สามารถเล่นได้ อย่างไรก็ดี ในเกมนั้นจะมี 2 ความสามารถพิเศษที่จะเพิ่มให้ติดตัวไว้ใช้ในเกม หรือที่เรียกว่า สเปลส์ (Spells) และผู้เล่นสามารถปลดล็อกรูนและมาสเตอรีส์ได้เมื่อเลเวลเพิ่มขึ้น ซึ่งจะส่งผลต่อความสามารถในการเล่นในเกมเมื่อมีการต่อสู้
ในทุกโหมดจะใช้ระบบจับคู่อัตโนมัติโดยคิดตามสูตรอีโล (Elo) โดยจะจับคู่กับผู้เล่นที่มีคะแนนอีโลใกล้เคียงกัน ในเรื่องพฤติกรรมของผู้เล่นระหว่างเกม ผู้เล่นบางคนอาจแสดงพฤติกรรมไม่ดี หรือใช้ถ้อยคำหยาบคายในเกม ซึ่งจะมีบทลงโทษที่แตกต่างไปตามการกระทำของผู้เล่น โดยจะใช้ระบบแจ้งผู้เล่นอัตโนมัติ ซึ่งจะมีตั้งแต่การตักเตือน, การงดใช้แชท, หรืออาจจะเป็นการแบนจากเกม ซึ่งมีทั้งการแบนชั่วคราวและถาวร โดยระบบนี้เข้ามาแทนระบบเก่า โดยเรียกว่า ทรีบูนัล (Tribunal) ซึ่งระบบจะส่งคำพูดในเกมไปให้เกมมาสเตอร์เพื่อตัดสินการกระทำและถ้อยคำที่ใช้ในเกม ซึ่งการแบนถาวรนั้นจะมีการตัดสินใจอย่างถี่ถ้วน
"ลีกออฟเลเจ็นดส์" มีแผนที่ 4 แบบ หรือ "ฟีลด์ออฟจัสติซ" โดยจะมีป้อมปราการ, จุดประสงค์และวิธีการเล่นของเกมที่แตกต่างกัน ซึ่งรวมไปถึงสเปลส์และไอเทมด้วย
ซัมมอนเนอส์ริฟต์.
ซัมมอนเนอส์ริฟต์  เป็นแผนที่ยอดนิยมที่สุดในเกม โดยในแผนที่นี้ ทั้ง 2 ทีมที่มีทีมละ 5 คน จะต้องแข่งขันกันทำลายสิ่งก่อสร้างของฝ่ายตรงข้ามที่เรียกว่า "เน็กซัส" (Nexus) ซึ่งจะถูกป้องกันโดยสิ่งก่อสร้าง, ป้อมปราการ รวมไปถึงผู้เล่นของฝ่ายตรงข้าม โดยจะมีเน็กซัสตั้งอยู่ในฐานของฝ่ายตรงข้าม ซึ่งจะตั้งอยู่ในมุมซ้ายล่างและมุมขวาบนของแผนที่ ซึ่งสิ่งก่อสร้างนั้นจะผลิตตัวละครที่มีความอ่อนแอกว่าผู้เล่น หรือที่เรียกว่า มินเนียนส์ โดยมันจะเดินไปจนถึงฐานของฝ่ายตรงข้ามใน 3 ทิศทาง : บน, ล่าง และ กลาง ซึ่งผู้เล่นจะต้องพามินเนียนส์ไปยังฐานของฝ่ายตรงข้าม โดยจะต้องทำลายสิ่งก่อสร้าง, ทำลายเน็กซัส เพื่อที่จะชนะเกม
ระหว่างในเลนของทั้งสองฝั่ง จะมีพื้นที่ที่เป็นป่าและแม่น้ำ ซึ่งในป่าจะแบ่งเป็น 4 ควอดรันต์ และจะมีตัวละครที่ไม่ใช่ผู้เล่น และมีพลังที่มากกว่ามินเนียนส์ ซึ่งเรียกว่า มอนสเตอส์ โดยแม่น้ำจะแบ่งแผนที่ระหว่างฝั่งบนซ้ายและฝั่งล่างขวาเป็นส่วนเท่า ๆ กัน โดยในแม่น้ำนั้นจะมีมอนสเตอส์ป่า 3 แบบ คือ สคัตเทิลแครบ (Scuttle Crab), มังกร (Dragon) และ ริฟต์เฮราลด์ (Rift Herald) หรือ บารอนนาชอร์ (Baron Nashor)
โดยซัมมอนเนอส์ริฟต์นั้น เมื่อผู้เล่นฝ่ายที่ทำตามวัตถุประสงค์ของเกมดังนี้ จะทำให้มีโอกาสที่จะชนะในเกมนั้นมากขึ้น:
ทวิสต์ทรีไลน์.
ทวิสต์ทรีไลน์  มีความคล้ายคลึงกับซัมมอนเนอส์ริฟต์ โดยจะแบ่งผู้เล่นเป็น 2 ทีม ทีมละ 3 คน โดยมีเป้าหมายคือทำลายเน็กซัสของฝ่ายตรงข้าม ที่ได้รับการปกป้องจากป้อมปราการ โดยเน็กซัสจะตั้งอยู่ที่ฐานในด้านซ้ายและขวาของแผนที่ ซึ่งเน็กซัสจะผลิตมินเนียนส์ออกมา โดยมันจะเดินไปตามทางซึ่งมี 2 เลน คือบน และ ล่าง โดยจะเดินจากซ้ายไปขวาหรือขวาไปซ้ายของแผนที่ ผู้เล่นจะต้องพามินเนียนส์ไปยังฐานของฝ่ายตรงข้าม เมื่อทำลายป้อมปราการและทำลายเน็กซัส ก็จะทำให้ชนะเกม ส่วนพื้นที่ระหว่างเลนนั้นเรียกว่าป่า (Jungle) โดยป่าจะมีพื้นที่อยู่ตรงกลางแผนที่ ระหว่างเลนบนและเลนล่าง
โดยทวิสต์ทรีไลน์นั้น เมื่อผู้เล่นฝ่ายที่ทำตามวัตถุประสงค์ของเกมดังนี้ จะทำให้มีโอกาสที่จะชนะในเกมนั้นมากขึ้น:
ฮาวลิงอาบิสส์.
ฮาวลิงอาบิสส์ ( มีความคล้ายคลึงกับซัมมอนเนอส์ริฟต์ ซึ่งจะแบ่งผู้เล่นเป็น 2 ทีม ทีมละ 5 คน มีจุดมุ่งหมายคือการทำลายเน็กซัสฝ่ายตรงข้าม ซึ่งได้รับการปกป้องจากป้อมปราการ มีเน็กซัสตั้งอยู่ในฐานบนด้านซ้ายและขวาของแผนที่ โดยเน็กซัสจะผลิตมินเนียนส์ออกมา มันจะเดินไปตามเลนกลาง ซึ่งเป็นเลนเดียวของแผนที่นี้ โดยผู้เล่นจะต้องพามินเนียนส์ไปยังฐานของฝ่ายตรงข้าม เพื่อทำลายสิ่งก่อสร้างและจะชนะเกม สิ่งที่ไม่เหมือนกับซัมมอนเนอส์ริฟต์ และ ทวิสต์ทรีไลน์ คือฮาวลิงอาบิสส์นั้น ไม่มีพื้นที่ของป่า เพราะมีเพียงเลนเดียว และอีกสิ่งที่ไม่เหมือนกับแผนที่ข้างต้นนั้นคือผู้เล่นจะไม่สามารถกลับไปยังฐานของตัวเองเพื่อฟื้นฟูพลังชีวิตและมานา รวมไปถึงไม่สามารถซื้อของเพิ่มได้ จนกว่าผู้เล่นจะถูกฆ่าเท่านั้น
โดยฮาวลิงอาบิสส์นั้น เมื่อผู้เล่นฝ่ายที่ทำตามวัตถุประสงค์ที่มีไม่มากดังนี้ จะทำให้มีโอกาสที่จะชนะในเกมนั้นมากขึ้น:
คริสตัลสการ์.
คริสตัลสการ์  หรือ โดมิเนียน  เป็นโหมดที่มีความแตกต่างกับโหมดอื่น โดยมีจุดมุ่งหมายคือการเก็บแต้มและรักษาแต้มนั้นไว้ให้นานที่สุดจนกว่าจะหมดเวลา แผนที่นั้นจะมีจุดวงกลมที่มีแต้ม ตั้งอยู่ทางด้าน 12 นาฬิกา, 1 นาฬิกา 30 นาที, 4 นาฬิกา 30 นาที, 7 นาฬิกา 30 นาที และ 10 นาฬิกา 30 นาที ตามเข็มสั้นของนาฬิกา โดยทีมจะต้องควบคุมฐานหรือที่เรียกว่าน้ำพุ (fountain) ตั้งอยู่ฝั่งมุมล่างซ้ายและมุมขวาบนของแผนที่ เมื่อทีมสามารถทำแต้มได้มากกว่าทีมฝ่ายตรงข้ามจนหมดเวลา จะทำให้ชนะเกม ซึ่งแต้มจะนับถอยหลังจาก 200 จนถึง 0 และจะทำให้ทีมที่มีแต้มมากกว่าชนะเกม
มินเนียนส์จะเกิดจากตำแหน่งด้านข้างและเดินไปตามเข็มนาฬิกาและทวนเข็มนาฬิกา ซึ่งสามารถเก็บแต้มได้จากการโจมตีมินเนียนส์ฝ่ายตรงข้าม และแชมเปียนส์ฝ่ายตรงข้าม และจะทำให้สามารถเข้าไปถึงพื้นที่ป้อมปราการได้
โดยคริสตัลสการ์นั้น เมื่อผู้เล่นฝ่ายที่ทำตามวัตถุประสงค์ที่มี 3 อย่างดังนี้ จะทำให้มีโอกาสที่จะชนะในเกมนั้นมากขึ้น:
การแข่งขันอีสปอร์ต.
"ลีกออฟเลเจ็นดส์" เป็นส่วนหนึ่งของการสาธิตกีฬาอิเล็กทรอนิกส์ในเอเชียนเกมส์ 2018 ที่จัดขึ้นในประเทศอินโดนีเชีย โดยมีแปดประเทศสามารถเข้าร่วมได้หลังจากผ่านการคัดเลือกระดับภูมิภาค ส่วนอินโดนีเซียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ
เวิลด์แชมเปียนชิป.
"ลีกออฟเลเจ็นดส์เวิลด์แชมเปี้ยนชิพ" เป็นการแข่งขันระดับโลกของลีกออฟเลเจ็นดส์ที่รวบรวมสุดยอดของแต่ละลีกมาต่อสู้กันเพื่อหาทีมที่แข่งแกร่งที่สุดในแต่ละปี และในปี 2018 มีผู้ชมมากกว่า 200 ล้านคนในเวลาเดียวกัน
ทางหลวงแผ่นดินหมายเลข 208
มอเตอร์ครอสเวิลด์แชมเปี้ยนชิพ
เอฟไอเอ็มมอเตอร์ครอสเวิลด์แชมเปี้ยนชิพ  เป็นการแข่งขันชิงแชมป์ของการแข่งรถมอเตอร์ครอส ซึ่งถูกสนับสนุนโดยสมาพันธ์จักรยานยนต์นานาชาติ ซึ่งในปัจจุบันมีการแข่ง 3 ชั้น คือ MX1, MX2, และ MX3
ทางหลวงแผ่นดินหมายเลข 213
ทางหลวงแผ่นดินหมายเลข 213 สายมหาสารคาม–สกลนคร เป็นเส้นทางคมนาคมที่สำคัญแห่งหนึ่งโดยเชื่อมต่อตัวเมืองมหาสารคาม ตัวเมืองกาฬสินธุ์ และตัวเมืองสกลนคร เข้าด้วยกัน แต่เดิมถนนสายนี้คือ ทางหลวงสายมหาสารคาม-กาฬสินธุ์-สกลนคร ซึ่งในประกาศราชกิจจานุเบกษาสมัยจอมพล ป. พิบูลสงคราม 12 ธันวาคม 2493 ได้ขนานนามทางหลวงสายนี้ว่า ถนนถีนานนท์ เพื่อเป็นเกียรติแก่นายไสว ถีนานนท์ อดีตนายช่างกำกับแขวงการทางมหาสารคาม
ทางหลวงแผ่นดินหมายเลข 213 ประกอบด้วย 2 ช่วง ได้แก่ ช่วงแรกเริ่มต้นบนทางหลวงแผ่นดินหมายเลข 23 ในเขตเทศบาลเมืองมหาสารคาม จังหวัดมหาสารคาม ตัดผ่านทางหลวงแผ่นดินหมายเลข 208 ผ่านอำเภอกันทรวิชัย เข้าจังหวัดกาฬสินธุ์ จนถึงแยกยางตลาดในอำเภอยางตลาด ซึ่งมีทางหลวงแผ่นดินหมายเลข 12 มาบรรจบทางซ้าย จึงสิ้นสุดช่วงแรกโดยมีระยะทาง 25.788 กิโลเมตร หากขับตรงไปจะเป็นทางหลวงแผ่นดินหมายเลข 12 จนเมื่อถึงทางแยหต่างระดับวงแหวนลำพาน จะแยกจากจากทางหลวงแผ่นดินหมายเลข 12 ไปทางซ้าย โดยได้รับการกำหนดหมายเลขใหม่เป็นทางหลวงแผ่นดินหมายเลข 299 และมีเส้นทางผ่านตัวเมืองกาฬสินธุ์ จนเมื่อถึงแยกสมเด็จในอำเภอสมเด็จ ทางหลวงแผ่นดินหมายเลข 299 จะมีเส้นทางแยกออกไปทางขวา ซึ่งหากตรงไปจะเป็นจุดเริ่มต้นทางหลวงแผ่นดินหมายเลข 213 ในช่วงที่สอง โดยมีเส้นทางผ่านอำเภอสมเด็จ ก่อนที่จะเข้าเขตจังหวัดสกลนคร ผ่านอำเภอภูพาน ผ่านอำเภอกุดบาก จนสิ้นสุดบนทางหลวงแผ่นดินหมายเลข 241 อำเภอเมืองสกลนคร ระยะทางช่วงที่สอง 82.503 กิโลเมตร รวมระยะทางทั้งสองช่วง 112.781 กิโลเมตร
ทางหลวงแผ่นดินหมายเลข 213 เป็นถนนขนาด 4 ช่องจราจรตั้งแต่อำเภอเมืองมหาสารคามถึงเชิงเขาภูพาน อำเภอสมเด็จ จังหวัดกาฬสินธุ์ และ 2 - 4 ช่องจราจรจนถึงอำเภอเมืองสกลนคร
เซี่ยวเหวินโต้วไทเฮา
จักรพรรดินีโต้ว (竇皇后) หรือพระนามอย่างเป็นทางการว่า เซี่ยวเหวินไทเฮา (孝文太后) เป็นจักรพรรดินีในรัชสมัย จักรพรรดิฮั่นเหวิน และเป็นพระราชมารดาใน จักรพรรดิฮั่นจิง รวมถึงเป็นพระอัยยิกาใน จักรพรรดิฮั่นอู่
จักรพรรดินีฮั่นเหวินทรงประสูติในครอบครัวยากจนที่ มณฑลเหอเป่ย เมื่อปี 341 โดยทรงเป็นธิดาของ โต้วชง มีพระนามเดิมว่า โต้วอี้ฟาง ต่อมาทรงถูกเรียกตัวเข้าวังไปเป็น นางสนองพระโอษฐ์ ในรัชสมัย จักรพรรดิฮั่นฮุ่ย ในเวลานั้น จักรพรรดินีฮั่นเกา พระราชมารดาขององค์จักรพรรดิต้องการพระราชทานนางสนองพระโอษฐ์
เป็นรางวัลแก่บรรดาองค์ชายโดยหนึ่งในนั้นคือองค์ชายไต้ หลิวเหิง พระราชอนุชาต่างพระราชมารดาขององค์จักรพรรดิเกิดถูกพระทัยนางสนองพระโอษฐ์แซ่โต้วจึงทูลขอพระราชทานนางสนองพระโอษฐ์แซ่โต้วมาเป็นพระชายาในพระองค์
หลังจากองค์ชายหลิวเหิงเสด็จขึ้นครองราชย์เป็น จักรพรรดิฮั่นเหวิน เมื่อปี 363 ก็ได้ทรงสถาปนาพระชายาโต้วขึ้นเป็น จักรพรรดินีโต้ว และสถาปนาองค์ชาย หลิวฉี พระราชโอรสองค์ใหญ่ที่ประสูติแต่จักรพรรดินีโต้วพระชนม์ 8 พรรษาขึ้นเป็น ไท่จื้อ หรือ รัชทายาท
เมื่อจักรพรรดิฮั่นเหวินเสด็จสวรรคตเมื่อปี 386 องค์ชายรัชทายาทหลิวฉีพระชนม์ 31 พรรษาจึงเสด็จขึ้นครองราชย์แทนพระนามว่า จักรพรรดิฮั่นจิง พร้อมกันนั้นยังได้สถาปนาจักรพรรดินีโต้วพระราชมารดาขึ้นเป็น พระพันปีโต้ว
ต่อมาเมื่อจักรพรรดิฮั่นจิงเสด็จสวรรคตลงในปี 403 พระพันปีโต้วและ จักรพรรดินีหวังจื้อ จึงทรงยกองค์ชาย หลิวเช่อ ขึ้นครองราชย์พระนามว่า จักรพรรดิฮั่นอู่ องค์จักรพรรดิจึงสถาปนาพระพันปีโต้วพระอัยยิกาขึ้นเป็น พระพันปีหลวงโต้ว
ทางหลวงแผ่นดินหมายเลข 241
Black Rhinoceros
"โอมจงเงย" เป็นซิงเกิลที่ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีโจอี้ บอย และภพธร สุนทรญาณกิจ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 25 พฤษภาคม พ.ศ. 2555
แพนอเมริกันเกมส์ 1951
กีฬาแพนอเมริกันเกมส์ 1951  การแข่งขันนี้จัดขึ้นที่บัวโนสไอเรส ประเทศอาร์เจนตินา ระหว่างวันที่ 25 กุมภาพันธ์ – 9 มีนาคม ค.ศ. 1951
เวิลด์ทัวริ่งคาร์แชมเปี้ยนชิพ
เอฟไอเอเวิลด์ทัวริ่งคาร์แชมเปี้ยนชิพ  เป็นการแข่งขันทัวริ่งคาร์ชิงแชมป์นานาชาติ ซึ่งถูกสนับสนุนโดยสมาพันธ์รถยนต์นานาชาติ
ระบบการให้คะแนน.
ระบบคะแนนปัจจุบัน.
ในปัจจุบันเวิลด์ทัวริ่งคาร์แชมเปี้ยนชิพคิดคะแนนดังนี้
ระบบคะแนนแต่ก่อน.
ระหว้างปี 2005 และ 2009 การแข่งชิงแชมป์ให้คะแนนดังนี้:
During the World Touring Car Cup era, points were awarded to top 20 finishers as follows:
สำหรับการให้คะแนนในซีซั่น 1987 การแข่งชิงแชมป์ให้คะแนนดังนี้:
Tables, Ladders and Chairs (2015)
ซิงเกิลสุดท้าย
"ซิงเกิลสุดท้าย" เป็นซิงเกิลที่ขับร้องและประพันธ์คำร้อง-แต่งทำนองโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 4 กุมภาพันธ์ พ.ศ. 2556 โดยมี จักรินทร์ จูประเสริฐ (ต้น silly fools) เรียบเรียงและโปรดิวเซอร์ของเพลงนี้
เนื้อหาของเพลงนี้พูดถึงการทำเพลงสักเพลงหนึ่ง ก็คล้ายกันกับการคบกับคนคนหนึ่งตรงที่ว่า เมื่อทำเพลงเสร็จเราก็จะปล่อยเพลงออกเป็น "single" ส่วนเมื่อเราคบกับใครคนคนนึงเสร็จ ( เลิกกัน ) เราก็จะเปลี่ยน status กลับเป็น " single " เช่นกัน ต่อเมื่อเราเจอคนคนนึงที่ทำให้เราไม่อยากจ­ะเปลี่ยน status อีกต่อไปแล้ว ผมจึงอยากจะตั้งชื่อเพลงที่แต่งให้เขาคนนั­้นว่า นี่คือ single ( โสด ) สุดท้าย
ทางด่วนย่างกุ้ง–มัณฑะเลย์
ทางด่วนย่างกุ้ง–มัณฑะเลย์  เป็นทางด่วนในประเทศพม่าที่เชื่อมต่อระหว่างสามเมืองใหญ่ของประเทศ ได้แก่ เมืองที่ใหญ่ที่สุด ย่างกุ้ง, เมืองหลวง เนปยีดอ และเมืองที่ใหญ่เป็นอันดับที่ 2 มัณฑะเลย์ เปิดใช้บริการเดือนธันวาคม ค.ศ. 2010 ระยะทางทั้งสิ้น 587 กิโลเมตร ทางด่วนสายนี้สามารถช่วยลดเวลาในการเดินทางจากย่างกุ้ง สู่มัณฑะเลย์ โดยใช้เวลาเพียง 7 ชั่วโมง ซึ่งเมื่อเดินทางโดยรถไฟจะใช้เวลา 13 ชั่วโมง และถ้าใช้ทางหลวงแผ่นดินหมายเลข 1 ของพม่าจะใช้เวลาถึง 16 ชั่วโมง การออกแบบ การก่อสร้าง และความปลอดภัยของทางด่วนสายนี้ไม่เป็นไปตามมาตรฐานของนานาชาติ จะเห็นได้จากอุบัติเหตุจำนวนมากตั้งแต่เปิดให้บริการ และได้รับขนานนามว่า "ทางหลวงมรณะ"
เส้นทางที่เสนอขึ้นมาจะพาดผ่านเส้นกึ่งกลางระหว่างทางหลวงย่างกุ้ง–มัณฑะเลย์สายเก่า กับเทือกเขาพะโค ซึ่งเป็นยุทธศาสตร์สำคัญของพรรคคอมมิวนิสต์พม่า หลังจากที่พรรคคอมมิวนิสต์ออกจากพื้นที่ในปี ค.ศ. 1973 พรรคโครงการสังคมนิยมพม่าได้วางแผนที่จะก่อสร้างทางด่วน รัฐบาลได้ให้โรงงานปูนซีเมนต์ในภาคอิรวดี ซึ่งก่อตั้งขึ้นโดยความช่วยเหลือจากประเทศญี่ปุ่นมามาการทำก่อสร้าง แต่เนื่องจากการขาดการแลกเปลี่ยนเงินตราระหว่างประเทศ ทำให้การก่อสร้างถูกยกเลิกไป
หลังจากการปฏิวัติการก่อการกำเริบ 8888 ระบอบการปกครองของทหารใหม่ได้ดำเนินการโครงการโครงสร้างพื้นฐาน ได้แก่ โรงงานปูนซีเมนต์ใหม่และโรงผลิตเหล็กที่สร้างขึ้นโดยบริษัทของรัฐและเอกชน เงินทุนที่รัฐบาลได้รับจากการส่งออกก๊าซไปยังประเทศไทย ทำให้เริ่มการก่อสร้างได้ในเดือนตุลาคม ค.ศ. 2005 และได้เปิดให้บริการอย่างเป็นทางการตลอดทั้งสายในวันที่ 29 ธันวาคม ค.ศ. 2010
ช่วงการก่อสร้าง.
ทางด่วนสายนี้เปิดตัวโดยกระทรวงการก่อสร้างของพม่า และคณะกรรมการวิศวกรรมทหารของกระทรวงกลาโหมหรือกองทัพพม่า
รายละเอียดของถนน.
ถนนสายนี้เป็นทางด่วนขนาด 4 ช่องจราจร เป็นทางคู่ 2 ฝั่ง ฝั่งละ 2 ช่อง โดยแต่ละฝั่งกว้าง 7.62 เมตร และมีเกาะกลางกว้าง 9.14 เมตร ถนนสามารถรับน้ำหนักได้ 80 ตัน มีช่องระบายน้ำทั้งหมด 842 แห่ง สะพาน 1,396 แห่ง และทางลอด 116 แห่ง สามารถใช้ความเร็วสูงสุด 100 กิโลเมตรต่อชั่วโมง
ด่านเก็บค่าผ่านทางมีทั้งหมด 5 ด่าน ได้แก่ ย่างกุ้ง ปยู เนปยีดอ เมะทีลา และมัณฑะเลย์ อัตราค่าผ่านทาง รถยนต์ 4,500 จัต รถโดยสาร 22,500 จัต ส่วนรถบรรทุกไม่อนุญาตให้วิ่งบนทางด่วน
ในปี ค.ศ. 2014 รัฐบาลได้วางแผนที่จะขยายถนน หลังจากมีอุบัติเหตุจำนวนมากบนทางด่วน รัฐบาลได้ขอความช่วยเหลือจาก USAID JICA และ KOICA ที่จะขยายถนนเป็น 8 ช่องจราจร
พระผู้ช่วยให้รอด
องค์การบริหารส่วนตำบลทุ่งเสลี่ยม
องค์การบริหารส่วนตำบลทุ่งเสลี่ยม เป็นหน่วยงานการปกครอง ตำบลทุ่งเสลี่ยม อำเภอทุ่งเสลี่ยม จังหวัดสุโขทัย
องค์การบริหารส่วนตำบลทุ่งเสลี่ยม ตั้งอยู่ห่างจากตัวอำเภอทุ่งเสลี่ยม เป็นระยะทางประมาณ 3 กิโลเมตร
แบ่งเขตการปกครองออกเป็น 11 หมู่บ้าน โดยเป็นหมู่บ้านเต็มพื้นที่จำนวน 5 หมู่บ้าน และที่มีพื้นที่บางส่วนเป็น 6 หมู่บ้าน จำแนกได้ดังนี้
จำนวนประชากรทั้งสิ้น 6,415 คน จำนวนครัวเรือนทั้งหมด 2,236 ครัวเรือน
ประชาชนส่วนใหญ่ประกอบอาชีพเกษตรกรรม ได้แก่ ทำนา ทำไร่ ปลูกถั่วเหลือง ปลูกข้าวโพด ปลูกมะม่วง ปลูกลำไย ปศุสัตว์ นอกจากนั้น รับจ้าง รับราชการ ค้าขาย สวนยางพารา
วอลเลย์บอลหญิงชิงแชมป์นอร์เซกา 1981
วอลเลย์บอลหญิงชิงแชมป์นอร์เซกา 1981 (1981 Men's NORCECA Volleyball Championship) เป็นครั้งที่เจ็ดของการแข่งขัน ระหว่างวันที่ 4–10 กรกฎาคม ณ เม็กซิโกซิตี, เม็กซิโก
โน มอร์ เทียร์
ศรัญ แอนนิ่ง
ศรัญ แอนนิ่ง หรือ ศรัญ เกิดเมื่อวันที่ 16 มีนาคม พ.ศ. 2539 จบมัธยมศึกษาจาก โรงเรียนนานาชาติบรอมส์โกรฟ กำลังเรียนอุดมศึกษาที่ จุฬาลงกรณ์มหาวิทยาลัย
ศรัญ ฌอน แอนนิ่ง เป็นหนุ่มลูกครึ่ง ไทย-ออสเตรเลีย เกิดที่ ประเทศฮ่องกง และย้ายไปเรียนที่ประเทศอังกฤษจนอายุ 6 ขวบจึงย้ายมาอยู่เมืองไทย ศรัญเป็น นักฟุตบอล ของโรงเรียนเพราะชอบเล่นกีฬาตั้งแต่เด็ก และด้วยความสนใจในดนตรี เขาจึงตั้งวงดนตรีกับเพื่อนโดยรับหน้าที่เป็นมือเบส ด้วยหน้าตาคมเข้มกับพรสวรรค์ด้านการร้องเพลงจึงได้รับหน้าที่เป็นนักร้องนำซึ่งเป็นที่ชื่นชอบและกล่าวขวัญถึงในกลุ่มผู้ฟังที่โรงเรียน เสน่ห์ของศรัญเริ่มเด่นชัดว่าเขามีศักยภาพที่จะทำงานในวงการบันเทิง ศรัญจึงเริ่มลองงานถ่ายแบบและเรียนร้องเพลงอย่างจริงจัง จนกระทั่ง จีเอ็มเอ็ม แกรมมี่ ได้ให้โอกาสเขาเป็นหนึ่งศิลปินค่ายเพลงฟรอนท์เทจ และย้ายค่ายไปอยู่ดั้กบาร์ ปัจจุบันศรัญได้ พล คชภัค สมาชิกวงแคลช ช่วยศรัญในทุกๆ ด้าน และเป็น โปรดิวเซอร์ ของศรัญด้วย
ผลงานเพลงของเคที เพร์รี
เคที เพร์รี นักร้องชาวอเมริกัน ออกสตูดิโออัลบั้มมาแล้ว 6 อัลบั้ม อัลบั้มบันทึกการแสดงสด 1 อัลบั้ม อีพี 1 อัลบั้ม ซิงเกิล 21 ซิงเกิล และซิงเกิลวิทยุ 4 เพลง เพร์รีได้รับการรับรองจากยอดชายซิงเกิล 72 ล้านชุด และยอดขายอัลบั้ม 3 ล้านอัลบั้มในสหรัฐ นับถึงเดือนมิถุนายน ค.ศ. 2014 เธอยังเป็นศิลปินที่ทำยอดขายซิงเกิลดิจิทัลได้มากที่สุดในสหรัฐตามข้อมูลของสมาคมผู้ประกอบกิจการเพลงของสหรัฐ (RIAA) จนถึงเดือนพฤศจิกายน ค.ศ. 2013 เพร์รีขายอัลบั้มได้ราว 11 ล้านอัลบั้ม และซิงเกิล 81 ล้านซิงเกิลทั่วโลก ทำให้เธอเป็นหนึ่งในศิลปินที่ทำยอดขายงานเพลงได้มากที่สุดตลอดกาล ซิงเกิลของเธอหลายซิงเกิลจัดว่าเป็นซิงเกิลที่ขายดีที่สุดในโลก และจนปัจจุบันเธอถือสถิติมีซิงเกิลที่ขายได้ 5 ล้านซิงเกิลมากที่สุดในโลก โดยมีทั้งหมด 6 ซิงเกิลด้วยกัน (ตามลำดับการออกจำหน่าย: "ฮอตเอ็นโคลด์", "แคลิฟอร์เนียเกิลส์", "ไฟร์เวิร์ก", "อี.ที.", "โรร์", และ "ดาร์กฮอร์ส")